Byrettens kendelser om godkendelse og opretholdelse af beslaglæggelse samt ransagning af mobiltelefoner stadfæstes
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Lukkede døre

Den 5. april 2022 holdt Østre Landsret møde i retsbygningen, Østre Landsrets Plads 1,

København.

Som dommere fungerede landsdommerne Anne Birgitte Fisker, Louise Saul og Sarah

Schæffer (kst.), førstnævnte som rettens formand.

Der foretoges   

13. afd. nr. S-557-22:

Anklagemyndigheden

mod

Mistænkte

(CPR nr. (Født 1999))

(advokat Jane Ranum, besk.)

Ingen var indkaldt eller mødt.

Der fremlagdes udskrift af retsbogen for Københavns Byret (SS 3-27324/2021) med

bilag, rettens fremsendelsesbrev af 28. februar 2022 samt kæreskrift af 25. februar 2022.

Advokat Jane Ranum har på vegne af Mistænkte kæret Københavns Byrets kendelser af

11. februar 2022, hvorved retten godkendte København Politis beslaglæggelse af tre

telefoner hos Mistænkte (IPhone 13 mini, IPhone 13 mini med



/

- 2 -

IMEI nr. og iPhone 11 pro) foretaget den 8. december 2021 samt tillod politiet at

foretage ransagning heraf.   

Anklagemyndigheden er ikke fremkommet med bemærkninger til kæremålene.   

Byretten har ved sagens fremsendelse henholdt sig til de afsagte kendelser.   

Efter votering afsagdes   

k e n d e l s e :

Det fremgår af notat af 5. december 2021 udarbejdet af politiet, at der aktuelt pågik en

voldelig konflikt mellem persongrupper/netværk fra det kriminelle miljø, hvorunder der

blev benyttet skydevåben, ligesom der blev begået drab og drabsforsøg. Ifølge politiet

blev bandegruppen NNV-Gruppen anset som værende den ene part i konflikten.

Mistænkte blev i den forbindelse vurderet som en af de personer, der havde en ledende

og koordinerede rolle i forbindelse med bandegrupperingens styring og drift.   

Det fremgår endvidere, at Mistænkte i forbindelse med en større politiaktion den 7. de-

cember 2021 blev anholdt og sigtet for overtrædelse af straffelovens § 192 a. Politiet

fore-tog herefter, efter forudgående tilladelse fra Mistænkte, ransagning af en lejlighed

be-boet af Mistænkte, hvorved politiet bl.a. beslaglagde to af de i sagen omhandlede

mo-biltelefoner.   

På denne baggrund og i øvrigt af de af byretten anførte grunde, finder landsretten, at

betin-gelserne for at foretage henholdsvis beslaglæggelse og ransagning af de i sagen

omhandle-de mobiltelefoner har været opfyldt. Det kan ikke føre til et andet resultat, at

påtale blev opgivet den 15. februar 2022.   

Landsretten stadfæster derfor byrettens kendelser.

T h i b e s t e m m e s :

Byrettens kendelser stadfæstes.



/

- 3 -

Sagen sluttet.

Retten hævet.

(Sign.)